พยุงศักดิ์จ่อหารือธปท.แก้บาทแข็ง
ประธานส.อ.ท.เตรียมหารือผู้ว่าแบงก์ชาติ 30เม.ย.หาทางแก้ปมค่าเงินบาทแข็งตัว กระทบภาคส่งออก
28 เม.ย. 2556

ประธานส.อ.ท.เตรียมหารือผู้ว่าแบงก์ชาติ 30เม.ย.หาทางแก้ปมค่าเงินบาทแข็งตัว กระทบภาคส่งออก 
นายพยุงศักดิ์ ชาติสุทธิผล ประธานสภาอุตสาหกรรมแห่งประเทศไทย ( ส.อ.ท.) เปิดเผยว่า วันที่ 30 เม.ย.นี้ เวลา 13.00 น. จะเข้าหารือกับผู้ว่าการธนาคารแห่งประเทศไทย เรื่องเงินบาทที่แข็งค่า เนื่องจากส่งผลกระทบต่อการส่งออกแล้ว
"ทาง ส.อ.ท. ยังคงยืนยันมาตรการที่เคยได้กำหนดไว้ก่อนหน้านี้ คือ ทางหน่วยงานที่เกี่ยวข้องจะต้องลดดอกเบี้ยนโยบาย 1% เพื่อให้ค่าเงินใกล้เคียงกับประเทศในภูมิภาค หรือประเทศคู่ค้า แม้ช่วงสัปดาห์ที่ผ่านมาค่าเงินได้เริ่มอ่อนค่าลง ส่วนตัวมองว่า เกิดจากที่นักลงทุนที่ได้เข้ามาเก็งกำไรกับค่าเงินบาท กังวลว่าจะมีการออกมาตรการคุมค่าเงินดังนั้นทาง ส.อ.ท. จึงมองว่าเพื่อป้องกันผลกระทบที่อาจจะเกิดขึ้นหน่วยงานที่เกี่ยวข้อง ควรออกมาตรการคุมค่าเงินที่ชัดเจนจะดีกว่า"นายพยุงศักดิ์กล่าว